**Política de Qualitat**

**Facultat de Dret, Economia i Turisme**

|  |  |  |
| --- | --- | --- |
| **Versió**  | **Data aprovació** | **Òrgan que aprova** |
| v1.0 | 12/02/2021 | Comissió d'Estudis de Grau del centre |
| 26/02/2021 | Comissió Acadèmica d’Estudis de Màster |
| 07/07/2021 | Comissió d'Avaluació de la Universitat |
| v2.0 | 14/03/2022 | Comissió d'Estudis de Grau del centre |
| 14/03/2022 | Comissió Acadèmica d’Estudis de Màster |
| 07/07/2022 | Comissió de Qualitat de la FDET |
| 20/07/2022 | Comissió d'Avaluació de la Universitat |

INDEX

[1. INTRODUCCIÓ 3](#_Toc96941968)

[2. EL PLA ESTRATÈGIC DE LA UNIVERSITAT DE LLEIDA I LA POLÍTICA DE QUALITAT DE LA FACULTAT DE DRET, ECONOMIA I TURISME. 3](#_Toc96941969)

[3. COMPROMISOS DE QUALITAT DE LA FACULTAT DE DRET, ECONOMIA I TURISME 4](#_Toc96941970)

ÈNCIA, APRENENTATGE I OCUPABILITAT

INTRODUCCIÓ

L’origen del nostre centre es remunta a l’any 1986 quan el Consell Executiu de la Generalitat de Catalunya va autoritzar la creació de la Facultat de Dret de l’Estudi General de Lleida depenent de la Universitat de Barcelona. Inicialment només s'impartia la Llicenciatura en Dret però l'any següent es va incorporar la Diplomatura en Ciències Empresarials. El 12 de desembre de 1991, amb l’aprovació pel Parlament de Catalunya de la Llei 34/1991 de 30 de desembre, de creació de la Universitat de Lleida, també es va crear la Facultat de Dret i Economia que, juntament amb els estudis de la Llicenciatura en Dret i de la Diplomatura en Ciències Empresarials, va anar incorporant noves titulacions de segon cicle així com una doble titulació: l'Itinerari Curricular Conjunt en la Llicenciatura en Dret i la Diplomatura en Ciències Empresarials. A partir del curs acadèmic 2009-2010, la Facultat de Dret i Economia comença a impartir els ensenyaments de Grau en Dret, Grau en Administració i Direcció d’Empreses i Grau en Turisme en el marc de l’Espai Europeu d’Ensenyament Superior (EEES). Durant els següents cursos acadèmics, l’oferta acadèmica d’estudis s’amplia a Dobles Titulacions de Grau i un ampli ventall d’estudis de Màster i Dobles Titulacions de Màster. En el curs 2015-2016 es publica l’Ordre EMC/94/2016, de 25 d’abril, d’autorització del canvi de denominació de la Facultat de Dret i Economia de la Universitat de Lleida, que passa a denominar-se Facultat de Dret, Economia i Turisme (FDET).

EL PLA ESTRATÈGIC DE LA UNIVERSITAT DE LLEIDA I LA POLÍTICA DE QUALITAT DE LA FACULTAT DE DRET, ECONOMIA I TURISME.

Des de la creació de la Universitat de Lleida, els responsables del govern de la universitat han promogut la creació d’una cultura organitzativa compartida que s’ha desenvolupat a través de la planificació estratègica. Així doncs, la universitat s’ha dotat al llarg dels anys de diferents plans estratègics que han permès, en primer lloc, realitzar un diagnòstic de l’organització i del seu encaix en l’entorn i, a partir d’aquí, orientar la gestió interna per aconseguir uns resultats, a través de la l’optimització dels recursos i la projecció institucional.

El darrer Pla Estratègic de la UdL ha estat aprovat pel Consell de Govern del 23 de febrer de 2022 i planteja els eixos estratègics i les línies d’actuació de la universitat fins el 2030.

En el marc d’aquest Pla Estratègic UdL 2030, la Facultat de Dret, Economia i Turisme es planteja una política de qualitat que ajudi al desenvolupament de la institució en el seu conjunt i al de la facultat en especial. La Política de Qualitat de la FDET s’organitza i encaixa en els següents àmbits del Pla Estratègic de la UdL:

* ÀMBIT 1: DOCÈNCIA, APRENENTATGE I OCUPABILITAT
* ÀMBIT 3: RELACIÓ AMB EL TERRITORI I INTERNACIONALITZACIÓ
* ÀMBIT 4: COMUNITAT UNIVERSITÀRIA I POLÍTIQUES TRANSVERSALS

Aquesta política de qualitat ha d’orientar la gestió cap a l’obtenció de resultats en totes les seves activitats, l'augment de l'eficiència i la satisfacció dels usuaris i dels agents d’interès, tant intern com extern: estudiantat, professorat, personal d’administració i serveis i les institucions públiques i privades de referència pel centre.

En aquest context, la facultat assumeix els **següents compromisos de qualitat** emmarcats en els eixos del Pla Estratègic de la UdL i les seves línies d’actuació.

COMPROMISOS DE QUALITAT DE LA FACULTAT DE DRET, ECONOMIA I TURISME

**Àmbit Estratègic 1: DOCÈNCIA, APRENENTATGE I OCUPABILITAT**

**Eix 1. Oferta docent: racionalització, focalització, singularitat (Grau, Màster i Doctorat)**

**LA1. Racionalitzar i adequar la oferta docent de la UdL a la realitat dels Centres, les necessitats de la societat, la demanda i el mapa de titulacions del SUC**

**Compromisos de qualitat de la FDET (CQ)**

* (CQ01) Identificar i formular les modificacions necessàries en les titulacions de Grau i Màster de la FDET per tal d’optimitzar la seqüència d'assignatures bàsiques i obligatòries i proporcionar una optativitat alineada amb les principals fortaleses del nostre professorat, atractiva per a l’estudiantat i adaptada a les necessitats de mercat nacional i internacional.
* (CQ02) Adoptar les mesures necessàries per ajustar l’oferta de places en els Graus de la FDET, particularment en el Grau en ADE (100 places) per tal d’aconseguir una millora dels indicadors d’accés i una organització més adequada de les Dobles Titulacions de Grau.

**LA3. Consolidar la certificació dels sistemes de qualitat per centres**

**Compromisos de qualitat de la FDET (CQ)**

* (CQ03) Aconseguir l’informe favorable d'AQU Catalunya de la certificació de la implantació del SGIQ de la FDET.

**Eix 2. Model docent: flexibilitat, innovació, personalització**

**LA6. Impulsar programes d’innovació i millora docent per adaptar-la a les tendències actuals i desenvolupar un model propi singular**

**Compromisos de qualitat de la FDET (CQ)**

* (CQ04) Donar resposta als reptes plantejats per la Declaració Mundial sobre l’Educació Superior en el Segle XXI: Visió i Acció Prioritària pel Canvi i el Desenvolupament de l’Educació Superior (UNESCO, 1998) en el sentit de procurar la formació integral i harmònica de l’estudiantat universitari.
* (CQ05) Identificar i implementar les accions oportunes en les titulacions de Grau i Màster de la FDET que permetin millorar les taxes de graduació, eficiència i abandonament, particularment en aquelles titulacions, els valors de les quals estan per sota dels previstos en la Memòria, posant especial interès en l’estudiantat amb alguna diversitat funcional.

**LA8. Dissenyar i implementar un model pedagògic multimodal que combini adequadament l'ensenyament presencial i en línia**

**Compromisos de qualitat de la FDET (CQ)**

* (CQ06) Promoure i facilitar la utilització de metodologies d’ensenyament-aprenentatge basades en l'evidència i en la tecnologia que impulsin a l'alumnat a resoldre problemes prenent decisions informades, mitjançant mètodes d'aprenentatge actius i sistemes d'avaluació orientats a resultats.

**Eix 4. Ocupabilitat: mecanismes, serveis, plataformes**

**LA16. Millorar la inserció laboral dels estudiants mitjançant el reforç de l’estructura de pràctiques en empresa i el Servei d’Inserció Laboral**

**Compromisos de qualitat de la FDET (CQ)**

(CQ07) Facilitar que tot l'estudiantat de la FDET pugui realitzar pràctiques acadèmiques curriculars i extracurriculars, particularment en situacions en què resulta difícil la presencialitat i/o la mobilitat.

**LA19. Potenciar la dotació de mecanismes que facilitin informació, assessorament, recursos i serveis orientats a la millora de l’ocupabilitat**

**Compromisos de qualitat de la FDET (CQ)**

* (CQ08) Facilitar la inserció a la vida laboral de l’estudiantat de la FDET col·laborant amb els diversos col·legis professionals i institucions públiques i entitats privades, mitjançant l’organització de jornades d’orientació professional a fi que l'estudiantat de la FDET conegui el ventall d’alternatives d'ocupació en l'àmbit públic i privat així com les opcions per continuar la seva formació amb estudis de postgrau i doctorat.

**Àmbit Estratègic 3: RELACIÓ AMB EL TERRITORI I INTERNACIONALITZACIÓ**

**Eix 9. Relació amb l’entorn: agents, ecosistema relacional, impacte**

**LA41. Potenciar el paper de la UdL com a agent del coneixement de referència al territori**

**Compromisos de qualitat de la FDET (CQ)**

* (CQ09) Enfortir les relacions de la FDET amb els centres de secundària i promoure l’interès de l’estudiantat de secundària per les titulacions de Grau i dobles titulacions de Grau del nostre centre.

**Eix 10. Internacionalització: estratègia, aliances internacionals, impacte**

**LA44. Reforçar els programes de mobilitat d’estudiants, tot facilitant la seva inserció i valoració dintre de la seva activitat acadèmica**

**Compromisos de qualitat de la FDET (CQ)**

* (CQ10) Potenciar la mobilitat internacional de l’estudiantat de la FDET mitjançant la celebració de nous convenis amb centres universitaris estrangers, especialment per aquelles titulacions amb menys oferta de destinacions.

**Eix 11. Societat: compromís, acció social, impacte**

**LA47. Contribuir al coneixement i implementació dels ODS continguts en l’Agenda 2030**

**Compromisos de qualitat de la FDET (CQ)**

* (CQ11) Incrementar la projecció social de la FDET en la defensa i articulació dels Objectius de Desenvolupament Sostenible (ODS) mitjançant la celebració d’activitats adreçades a l’estudiantat de secundària i altres activitats (cinefòrums, taules rodones, etc.) obertes a la ciutadania en general.

**LA52. Promoure l’efectivitat del principi d’igualtat i no discriminació i de la transversalitat de la perspectiva de gènere, equitat de gènere i paritat**

**Compromisos de qualitat de la FDET (CQ)**

* (CQ12) Formular i realitzar cursos de formació específica per al PDI de la FDET per tal d’introduir la perspectiva de gènere en les titulacions de Grau i Màster i, especialment, en les assignatures de TFG i TFM.
* (CQ13) Procurar l'equilibri per sexe en l'organització de seminaris, conferències, etc. i en la selecció de les persones convidades a la inauguració del curs i al lliurament d’orles.
* (CQ14) Garantir que als materials de presentació de la titulació (web, tríptics informatius, etc.) s'utilitza un llenguatge inclusiu, apareixent tant dones com homes i evitant els estereotips de gènere.

**Eix 12. Comunicació: identitat institucional, relat, públic objectiu, mitjans, canals**

**LA56. Millorar els instruments i canals de comunicació interna i externa de la UdL, com ara el Web, el Campus Virtual i les xarxes socials, entre altres**

**Compromisos de qualitat de la FDET (CQ)**

* (CQ15) Intensificar la presència de la FDET en les xarxes socials.
* (CQ16) Incrementar l'esforç per difondre i publicar la informació rellevant de la FDET, fent-la visible i accessible a tots els grups d'interès de manera íntegra i actualitzada.

**Àmbit Estratègic 4: COMUNITAT UNIVERSITÀRIA I POLÍTIQUES TRANSVERSALS**

**Eix 14. Personal: condicions laborals, drets, oportunitats**

**LA65. Fixar els objectius i criteris de la formació del personal que conjuminin aspectes generals de la universitat i específics de cada lloc de treball**

**Compromisos de qualitat de la FDET (CQ)**

* (CQ17) Fomentar la formació continuada i adequada de tot el personal de la FDET perquè adquireixi les competències necessàries per exercir satisfactòriament les seves activitats i, en particular, assegurar el coneixement de la política de qualitat del centre.

**Eix 15. Estudiants i alumni: participació, pertinença, compromís, fidelització**

**LA68. Fomentar la participació dels estudiants en aquells àmbits que els afectin, com ara els plans d’estudis o el disseny d’activitats docents**

**Compromisos de qualitat de la FDET (CQ)**

* (CQ18) Mantenir amb l’estudiantat una actitud oberta al diàleg i a la col·laboració, procurant que trobin en els responsables acadèmics de la FDET vies de comunicació disponibles i accessibles en tot moment, especialment amb el Consell de l’Estudiantat de la FDET.
* (CQ19) Adoptar les mesures oportunes per incrementar la participació de l’estudiantat i dels titulats en les diverses enquestes de satisfacció.
* (CQ20) Detectar, enregistrar adequadament, resoldre i notificar a totes les instàncies implicades qualsevol problema i/o incidència que plantegi l’estudiantat de la FDET en relació al correcte desenvolupament de les activitats pròpies del centre.